Sydlišćo měšćanskeho typa

Sydlišćo měšćanskeho typa ( пасёлак гарадскога тыпу (пгт)/pasjolak haradskoha typu (pht);  посёлок городского типа/posjolok gorodskoho tipa;  селище міського типу (смт)/ selyšče miskoho typu) je kategorija gmejnow w statach bywšeho Sowjetskeho zwjazka, wosebje w Běłoruskej, Ruskej a Ukrainje. Gmejny tajkeho razu su mjeńše hač  města a wjetše hač wsy, tuž wotpowěduja městačkam abo krajnym městam w srjedźnej Europje.

Tajke sydlišća maja zasadnje wjesny charakter, ale zdźěla měšćansku infrastrukturu, na přikład industriju. Typiske bě, zo njeležeše ćežišćo hospodarstwo tajkich sydlišćow w ratarstwje.

W Ukrainje je so tuta kategorija w lěće 2023 wotstroniła, wot toho časa płaći rozrjadowanje do městow (nad 10.000 wobydlerjemi), selyščow (wulke wsy mjez 5000 a 10.000 wobydlerjemi) a wsow (pod 5000 wobydlerjemi).

W Pólskej wužiwachu tutu kategoriju pod mjenom „osiedle typu miejskiego“ wot 1954 do 1972.

Kategorija:Sowjetski zwjazk
Kategorija:Zarjadnistwo
Kategorija:Ruska